Et særtrekk blant artene i Cypselomorphae er at lemmene er veike og korte eller svært korte, og lite egnet til annet enn å holde seg fast med. Fuglene har også stort sett lange, smale og spisse vinger, noe som gjør dem til svært dyktige flygere, og i noen tilfeller også usedvanlig gode svevere. Artene er som regel trelevende, men noen tilbringer også mesteparten av livet i luften, svevende på de lange vingene i oppdriften.